钦定古今图书集成/明伦汇编/氏族典/第113卷 > 崔聚
## 钦定古今图书集成/明伦汇编/氏族典/第113卷 > 崔聚

按《明外史柳升传》：“宣德元年，征交趾，以升为总兵官，
崔聚为左参将，会黔国公晟讨黎利。二年九月，入隘
留关。利伪为国人，上书请立陈氏后者。升不启封，趣
进兵，连破关隘数十，升意殊轻。贼至倒马坡，中镖死。
聚整军至昌江，贼来益众，官军殊死斗，贼驱象大至，
阵乱。聚，怀远人，从成祖起兵北征，累迁左军都督佥”
事。至是力战被执。贼百计降之，终不屈死。